El fruto in botànega el ze el prodoto de ła mudasion de l'ovàrio dopo de ła fecondasion. El signìfegà biolòzego del fruto el ze de dar protesion, nutrimento e mezo de difuzion a ła samesa che el ga drento. Inte el łenguajo comun e in cuzina, normalmente, par fruta se intende racuanti tipi de fruti botàneghi, par ezénpio: łe drupe: bronbe, sareze, màndołe, pèrseghi; l'esperìdio dei agrumi: sedro, ponpelmo, pomeło; racuante bache o i so mudamenti, cofà l'ua grespina, łe còrnołe, łe zìzołe, i jàzene; i piridioni: łe codogne, łe sórbołe, łe nèspołe comuni, el nashi. Le piante partenocàrpeghe łe zènera fruti apireni, o sia sensa samese . Se el fioro no el vien inpołinà, se destaca da ła pianta inte ła zona de absision. El cresimento de l'ovàrio el ze stemołà da l'auxina che ła bloca el proceso de absision del fioro. Drio ła definision "clàsega", el vero fruto el deriva da ła ùgnoła trasformasion de l'ovàrio del fioro che el se modìfega profondamente. Se invese i fruti no i derivase solché dal desviłupo de l'ovàrio ma a ła so formasion ghe partesipase anca altre parte del fioro, se parla pì coretamente de falsi fruti. Drio ła proposta de Winkler invese el fruto no el corisponde nesesariamente a ła trasformasion de l'ùgnoło ovàrio, ma a cheła de l'intiero zineseo. La distinsion clàsega, che ła ga oncora grando vałore par l'identìfegasion de łe piante, ła ga perdesto inportansa in fiłozèneze. I fruti agregai i ze par tanto considerai un ùgnoło fruto dal momento che i deriva dal zineseo de un ùgnoło fioro. Altro caràtare che el ciapa inportansa el ze ła pozision de l'ovàrio dal cuało el fruto el ze derivà. I ovari sùperi i ghe da orìzene a fruti lìbari, i zinesei ìnfari i orizenarà fruti a copa. Ponesto che se pensa che l'ovàrio el derivi da ła mudasion de na foja che ła se ze sarada-sù su eła stesa saldàndose al màrzene, inte el fruto, che da eło el deriva, se ghe indivìdua vàrie parte reconduzìbiłi a chełe de ła foja: l' che el deriva da l'epidèrmede superior; el che el deriva dal parenchima o mezofiło; l' che el deriva da l'epidèrmede inferior; L'union dei tre strati ła costituise el o fruto e ogni strato el połe ver difarente consistensa. A parte ła divizion za citada in: veri fruti e falsi fruti altre sudivizion łe ze: fruti sénpleghi: formai solché da l'ovàrio del ùgnoło fioro . : i deriva da l'evołusion de pì pistiłi ponesti inte el isteso risetàcoło che i resta unii anca inte el fruto. : i deriva da evołusion de infioresense o sia i sìngułi fruti i deriva da pistiłi de fiori diversi che i formava na infioresensa pì o manco conpato. I fruti sénpleghi i se divide in do grupi: fruti sechi inte i cuałi, a maturità tuti i strati i ga scarsi parenchimi e un contegnuo de àcua bastansa baso; el pericarpo el połe par tanto èsare duro, papiràseo o legnozo. fruti carnozi inte i cuałi ła consistensa dei vari strati ła ze carnoza in cuanto pieni de parenchimi che i tratien na persentuałe de àcua altamente consistente, par ezénpio el pomo. Dipendendo dal modo de libarasion de łe samese se ghe sudivide ła fruta seca in fruti sechi deisenti e fruti sechi indeisenti.